Troll (/ˈtroʊl/ ""tuh-ló͘"") sī sī Eng-gí tùi Internet bāng-lō͘ téng-bīn te̍k-pia̍t teh sái-lōng lâng ê ēng-chiá ê kiò-hoat, troll ê hêng-ûi pau-koat chhiūⁿ ùi sòaⁿ-téng siā-lí hoat-piáu ín-khí it-poaⁿ ēng-chiá put-boán ê giân-lūn, he̍k-chiá sī thoat-sòaⁿ ê ì-kiàn, chia ê hêng-ûi tio̍h hông kiò chò trolling (""tuh-ló͘-lìn""). Troll chit khoán ēng-chiá, nā tī Hō-ló-ōe ē-táng kóng tio̍h sī ""lâi-loān--ê"", chóng-sī Troll chit jī tī Eng-gí sòaⁿ-téng bûn-hòa ū in-ê choan-bûn ì-gī, le̍k-sú kap te̍k-sû ê sú-iōng lí-lō͘.